અનંત બોલ્યો:”સોરી,પણ ત્યારે મારી બાના દબાણમાં આવી,મારે, અમારે ત્યાં તમિલનાડુમાં થતા હોય છે તેમ, મામાની એ એકની એક દીકરી સાથે લગ્ન કરી જ લેવા પડ્યા.પિતાનો પણ આગ્રહ હતો કે પ્રેક્ટિકલ થા અને આવતી લક્ષ્મી ચાંદલો કરવા આવી છે ત્યારે મોંઢું ધોવા ના જા.તને છેલ્લે મળીને ડિમ લાઈટના ડિનર ટેબલ પર આ વાત કરતા મને દુખ તો બહુ જ થયેલું,તને પણ આઘાત લાગ્યો હશે.પણ હું ફેમિલી- પ્રેશરમાં લાચાર થઇ ગયેલો.આમે ય મને માલિકી વાળી નોકરી-છોકરી એક સાથે મળી જતા ખુશી જ ખુશી થઇ રહેલી કારણ કે મામાની ચાર્ટર્ડ એકાઉન્ટ્સની ઓફિસ અંતે તો મારી જ થવાની નિશ્ચિત હતી.”